b'\n_START_ARTICLE_\nTorsten Heickell\n_START_PARAGRAPH_\nTorsten (Totte) Heickell (29. hein\xc3\xa4kuuta 1897 \xe2\x80\x93 1981) oli suomalainen Helsingin K\xc3\xa4pyl\xc3\xa4ss\xc3\xa4 asunut liikemies ja taidemaalari._NEWLINE_Torsten Heickellin vanhemmat olivat taidemaalari Arthur Heickell ja n\xc3\xa4yttelij\xc3\xa4 Maria Vilhelmiina Lindstr\xc3\xb6m. Torsten Heickell maalasi p\xc3\xa4\xc3\xa4asiassa \xc3\xb6ljyv\xc3\xa4reill\xc3\xa4 kansallisromanttista tyyli\xc3\xa4 edustaneita maisemamaalauksia is\xc3\xa4ns\xc3\xa4 maalaustyyli\xc3\xa4 noudattaen ja lis\xc3\xa4ksi muun muassa kukka-asetelmia. H\xc3\xa4nen my\xc3\xb6hemmiss\xc3\xa4 t\xc3\xb6iss\xc3\xa4\xc3\xa4n oli usein mukana auringonlasku tai iltarusko. Teosten v\xc3\xa4rimaailma oli usein tumma._NEWLINE_Torsten Heickellin veli oli p\xc3\xa4\xc3\xa4esikunnan topografisen osaston johtaja, taidemaalari Paul Heickell ja velipuoli taidemaalari Oso Heickell.'